EkBass/fiwiki-20250220-pages-articles huggingface dataset:
Somalianvarpunen

Somalianvarpunen (Passer castanopterus) on varpusten heimoon kuuluva itäafrikkalainen varpuslintu. Sen esiintymisalue käsittää Somalian, Djiboutin, Etiopian itä- ja eteläosat, sekä Kenian pohjoisosan. Lajista tunnetaan kaksi alalajia. Edward Blyth kuvaili lajin holotyypin Somaliasta vuonna 1855.The Internet Bird Collection == Lähteet == Luokka:Varpuset (suku)
Tasavaltalainen

Tasavaltalainen (Philetairus socius) on kutojien heimoon kuuluva lounaisafrikkalainen varpuslintu. Sen esiintymisalue ulottuu Pohjois- Namibiasta Lounais-Botswanaan ja Etelä-Afrikan luoteisosaan. John Latham kuvaili lajin holotyypin Etelä-Namibian Namaqualandin Warmbadista vuonna 1790.The Internet Bird Collection == Lähteet == thumb|left|250px|Tasavaltalaisten pesäyhdyskunta on eräs lintumaailman suurimmista rakennelmista. Luokka:Kutojat
Kaôh Kông (maakunta)

Kaôh Kông tai Koh Kong () on yksi Kambodžan 24 maakunnasta. Se sijaitsee maan lounaisosassa Siaminlahden rannalla ja kuuluu maan harvimmin asuttuihin alueisiin. Varsinkin maakunnan itäiset osat ovat syrjäistä ja vaikeakulkuista sisämaata, johon kuuluu osa Krâvanhvuorista sekä läntinen osa Kiriromin kansallispuistosta maan kaakkoisosassa. Maakunnan pinta-ala on 11 160 neliökilometriä, ja sen väkiluku oli vuoden 2008 väestönlaskennan mukaan 139 722. Sen pääkaupunki on noin 23 000 asukkaan Kaôh Kông. Koh Kongin maakunta jakaantuu seitsemään piirikuntaan. == Piirikunnat == Maakunnassa sijaitsevat piirikunnat geokoodeineen: * 0901 Botum Sakor * 0902 Kiri Sakor * 0903 Koh Kong * 0904 Khemarak Phoumin * 0905 Mondol Seima * 0906 Srae Ambel * 0907 Thma Bang == Lähteet == == Aiheesta muualla == Luokka:Kambodžan maakunnat
Kambodžan kansanpuolue

Kambodžan kansanpuolue (; KPK) on Kambodžan suurin puolue. Vuoden 2008 alahuoneen vaaleissa se sai 58 prosenttia äänistä ja 90 paikkaa, vuoden 2006 vaaleissa 45 paikkaa senaattiin 69 prosentilla äänistä. Puoluejohtaja on Chea Sim. Viitattu 12.12.2010 Vuonna 1993 puolue sai yhteishallituksen Funcinpecin kanssa, ja KPK:n Hun Senistä tuli varapääministeri, vuoden 1998 vaalit päättyivät KPK:n voittoon ja Hun Sen nousi pääministeriksi. Vuoden 2008 vaalivoittoa on arvosteltu ulkomailla arveluttavaksi. Timeline Cambodia BBC News == Lähteet == Luokka:Kambodžan puolueet
Harmaahilkkakutoja

Harmaahilkkakutoja (Pseudonigrita arnaudi) on kutojien heimoon kuuluva itäafrikkalainen varpuslintu. Sen esiintymisalue ulottuu Sudanin länsi- ja eteläosista Etelä-Etiopiaan, Itä-Ugandaan, sekä Kenian länsi- ja keskiosista Tansaniaan. Lajista tunnetaan kaksi alalajia. Charles Lucien Bonaparte kuvaili lajin holotyypin Sudanista, Valkoiselta-Niililtä vuonna 1851.The Internet Bird Collection == Lähteet == Luokka:Kutojat
Kotivävy

Kotivävy on vaimonsa kotitilalla asuvaa miestä tarkoittava sukulaisuussuhteen nimitys, vävyn eli tyttären miehen erikoistapaus.Nykysuomen sanakirja osa 2, hakusana kotivävy Kotivävy asettuu tavallisesti asumaan ja hoitamaan vaimonsa kotitaloa tai -tilaa. Näin käsite liittyy etenkin maatalousyhteiskuntaan suurperheineen tyypillisemmin kuin kaupunkimaisen elämäntavan ydinperheisiin. Kotivävyn saaminen taloon oli tärkeää, jos talon omista pojista ei ollut saatavissa uutta isäntää. Nykyään kotivävyn käsitettä käytetään esimerkiksi sukututkimuksessa. Kotivävyä tarkoittava suomenruotsin sana on hemmåg. Sukukirjassa kotivävyn asema todetaan esim. seuraavasti: "asuivat ...ssa [talon nimi], minne Pekka oli tullut ...lle [vaimon suku] kotivävyksi". Kirkonkirjoihin kotivävy, kuten taloon tuleva miniäkin, voitiin ainakin Pohjanmaalla kirjata talon nimellä vielä 1900-luvun alkupuolella. Kotivävyn sosiaalinen asema voi olla mutkikas, koska hänen on elettävä samanaikaisesti sekä oman puolisonsa että appivanhempien läheisessä vaikutuspiirissä ja kohdattava ristiriitoja eri rooliensa välillä. Novellissaan eli lastussaan "Lahjoitus" Juhani Aho pohtii ulkopuolisen silmin kotivävyn merkitystä talon tyttären näkökulmasta: tyttären muotokuvaa luonnosteleva taiteilija olettaa, että talon tyttärestä tilataan kuva lahjaksi tulevalle aviomiehelle, mutta nimenomaan korostamaan tyttären halua juurtua kotitilalle. Tähän asetelmaan rakastetun jääminen kotivävyksi muodostaa novellin kertojaminän mielestä onnellisen ratkaisun. == Lähteet == * * * Nykysuomen sanakirja, osa 2: J–K, 14. painos WSOY, Juva 1996 * === Viitteet === == Aiheesta muualla == * * Luokka:Perhe
Antsla

Antsla on runsaan tuhannen asukkaan epäitsenäinen kaupunki (linn, asustusüksus) ja entinen kaupunki Antslan kunnassa Võrumaan maakunnassa Virossa. Sen pinta-ala on 2,86 km² ja asukastiheys 473 asukasta neliökilometrillä (1.1.2015). Antsla sijaitsee Võrusta 35 kilometriä länteen, ja se on Antslan kunnan keskus. ==Historia== Antsla on mainittu ensimmäisen kerran 1300-luvulla, jolloin siitä käytettiin nimitystä Anzen. Nykyistä nimeä Antsla käytettiin ensimmäisen kerran virallisesti Viron itsenäisyyden alkuaikoina. Kaupunkioikeudet Antsla sai vuonna 1938. Toisen maailmansodan aikana suuri osa kaupungista tuhoutui. 1960-luvulla kaupungin kehitys alkoi hidastua. Antslan kaupunki yhdistyi vuonna 1999 Antslan kuntaan ja siitä tuli kunnan sisäinen epäitsenäinen kaupunki. ==Väestö== Vuonna 2011 Antslan epäitsenäisessä kaupungissa oli 1 402 asukasta, joista 1 380 (98,4 %) oli virolaisia, 9 (0,6 %) venäläisiä ja 12 (0,9 %) muita kansallisuuksia. == Lähteet == * === Viitteet === * Luokka:Viron epäitsenäiset kaupungit
Misunderstood

Misunderstood on yhdysvaltalaisen hard rock-yhtye Bon Jovin singlejulkaisu vuodelta 2002. Kappale julkaistiin alun perin yhtyeen albumilla Bounce, ja sen ovat kirjoittaneet Jon Bon Jovi, Richie Sambora, Andreas Carlsson ja Desmond Child. Single ei saavuttanut mainittavaa menestystä, ja sen korkein listasijoitus oli 19. sija Kanadan singlelistalla.http://www.allmusic.com/artist/bon-jovi-p3734/charts-awards == Kappalelista == # # # # # # # == Kokoonpano == *Jon Bon Jovi - laulu *Richie Sambora - kitara *Hugh McDonald - bassokitara *David Bryan - koskettimet *Tico Torres - rummut == Lähteet == Luokka:Bon Jovin kappaleet Luokka:Vuoden 2002 kappaleet Luokka:Desmond Childin säveltämät kappaleet
Aleksandr Homutetski

Aleksandr Vasiljevitš Homutetski (, s. 4. toukokuuta 1960 Volgograd, Venäjän SFNT, Neuvostoliitto) on venäläinen jalkapalloilija ja jalkapallovalmentaja. Hän edusti 1970-luvun lopulta 1990-luvun alkuun ulottuneella pelaajaurallaan muun muassa Rotor Volgogradia ja Lokomotiv Moskovaa. == Ura == Puolustajana pelannut volgogradilaislähtöinen Homutetski oli Rotor Volgogradin kasvatti. Hän edusti seuraa kolmeen eri otteeseen urallaan, aluksi Neuvostoliiton 2. divisioonassa kausilla 1976–1978 ja 1980, sitten 1. divisioonassa kausilla 1986–1988 ja lopulta mestaruussarjassa kausilla 1989–1990. Homutetski kuului mestaruussarjajoukkueen kokoonpanoon myös kausilla 1979–1980 Spartak Moskovassa ja kaudella 1985 SKA Rostov-na-Donussa. Spartak voitti kaudella 1979 Neuvostoliiton-mestaruuden, mutta Homutetskin oli tyytyminen otteluihin kakkosjoukkueessa. Kesken seuraavan kauden hän palasi Volgogradiin. Kaudet 1981–1984 hän edusti tuolloin 1. divisioonassa pelannutta Lokomotiv Moskovaa, jonka kapteenina hän toimi Vladimir Muhanovin ohella kaudella 1982. Hän sai urheilumestarin () arvon vuonna 1984. Kaudet 1991–1993 Homutetski pelasi Suomessa 1. divisioonan Joutsenon Kullervossa, joka tavoitteli tuohon aikaan vahvasti nousua Veikkausliigaan. Hän pelasi kaikissa otteluissa kaudella 1992, jolloin joukkue johti sarjaa pitkään, mutta menetti lopulta liigakarsintapaikkaan oikeuttaneen toisenkin sijan uusintaottelussa. Pelaajauransa jälkeen Homutetski on toiminut valmentajana Venäjän 1. divisioonassa ja 2. divisioonassa. Hän johti Svetotehnika Saranskin 2. divisioonan Volgan lohkon mestariksi kaudella 2002. == Lähteet == Luokka:Neuvostoliittolaiset jalkapalloilijat Luokka:Venäläiset jalkapalloilijat Luokka:Venäläiset jalkapallovalmentajat Luokka:Vuonna 1960 syntyneet Luokka:Elävät henkilöt
Bhāskara II

Bhāskara II (, ; 1114–1185), tunnetaan myös nimillä Bhaskara Achārya tai pelkästään Bhaskara, oli intialainen matemaatikko ja tähtitieteilijä. Bhāskara II toimi myös Ujjainin observatorion johtajana. Ujjainin observatorio oli antiikin Intiassa johtava matematiikan tutkimuksen keskus. Observatorion johtajina oli toiminut aikaisemmin kuuluisat matemaatikot Brahmagupta ja Varahamihira. Bhāskara II jatkoi Brahmaguptan (598–670) alkuun panemaa Pellin yhtälöiden tutkimusta. Bhaskara kehitti chakravala-menetelmän, jolla Pellin yhtälön yksittäisratkaisu voitiin löytää. Luokka:Intialaiset matemaatikot Luokka:Intialaiset tähtitieteilijät
Galangal

Galangal eli galanga tai galgantti on mauste, jota saadaan jauhamalla kuivattuja inkiväärin sukuisen kasvin juuria. Myös tuoreita juuria käytetään ruoanlaitossa. Mausteen valmistukseen käytetään ainakin kahta kasvilajia, isogalangaa Alpinia galanga ja pikkugalangaa Alpinia officinarum.Galanga Raholan sanasto Tuore galangal-juuri muistuttaa tuoretta inkivääriä, mutta se on sileämpi ja vähemmän kuituinen. Siinä on heikko pihkan ja havupuiden aromi.Kitchen Dictionary: galangal Food.com == Käyttö == Galangalla on lääkitseviä vaikutuksia: se edistää ruoansulatusta ja lievittää sekä mahavaivoja että hengityselintiesairauksia. Rohtona nautittuna juuri raastetaan ja sekoitetaan sitruunamehuun. Galanganjuurta on myynnissä tuoreena ja jauheena itämaisen ruoan liikkeissä. Hätätilassa galanganjuuren voi korvata nuorella, tuoreella inkiväärinjuurella, mutta näin ei saada aikaan aivan samanlaista makua. Tuoretta galangaa voi ostaa isommankin erän, sillä se säilyy hyvin pakastettuna. == Katso myös == * Galangalit * Galangajuuret == Lähteet == Luokka:Maustekasvit
Norsulan perhe

Norsulan perhe (alkuperäiseltä nimeltä The Large Family) on brittiläinen animaatiosarja. Sarja kertoo norsuperheen elämästä. Ohjelmaa on esitetty Pikku Kakkosen yhteydessä vuonna 2009. Sarjan on suomentanut ja ohjannut Annika Rinne. Sarja perustuu Jill Murphyn lastenkirjasarjaan ja kertoo ihmisten kaltaisten norsujen kaoottisesta lapsiperhe-elämästä toiveineen, unelmineen ja pyykkivuorineen. Käsikirjoittajana toimi Emmy-palkittu Nicky Barton. == Jaksot == # Leipurit yhteistyössä # Tyttöjen puuhaa # Kilttejä kullannuppuja # Kisajännitystä # Norsun muisti # Flunssan kourissa # Suuri seikkailija # Lasten leikkiä # Telttaretki # Väärinkäsitys # Naamiaiset # Linnan kuningatar # Kadonneen elefantin arvoitus # Sinä osaat # Viljamin yökyläily # Kevätsiivous # Aarteenetsintää # Täydellisiä otoksia # Korkeita paikkoja # Herra Hassu # Viljamin Viivi-serkku # Herra Äksy lomailee # Super-Elli # Minä myös # Äidit kilpasilla # Kotitehtävä # Lapsenvahti # Rouva Norsulan syntymäpäivä # Koulun hyväksi # Nestorin lentokone # Oma koti kullan kallis # Nestori ja Niko puutarhureina # Sähkökatkos # Näytelmä ja sen sankarit # Kierrätystä # Päivä huvipuistossa # Maailman parhaat isät # Operaatio "Dinosaurus" # Rokkitähti # Kyllä isä osaa # Nelli tyylitaiturina # Rouva Norsula ja kokkikoulu # Kykyjenetsintää # Tytöt ja pojat # Nikon syntymäpäivä # Mummin ja vaarin luona # Rouva Norsulan suuri ilta # Jos metsään haluat mennä nyt # Kylpylän riemuja # Herra Äksyn joulu # Vanha, uusi opettaja # Niko hoitaa vauvaa == Suomenkieliset ääninäyttelijät == Miika Vintturi Sonja Fredriksson Akira Takaki Katja Fredriksson Taisto Oksanen Susa Saukko Veikko Honkanen Maija-Liisa Peuhu Ilmari Huhtala Alina Matula ==Lähteet== ==Aiheesta muualla== * Luokka:Pikku Kakkosen ohjelmat Luokka:Brittiläiset televisiosarjat Luokka:2000-vuosikymmenen piirrossarjat Luokka:BBC:n televisio-ohjelmat
Örebro SK

Örebro SK on ruotsalainen vuonna 1908 perustettu urheiluseura. Seuralla on toimintaa useassa eri lajissa. == Jaostot == *Jääpallo, Örebro SK Bandy *Keilailu, Örebro SK Bowling *Jalkapallo, Örebro SK Fotboll *Käsipallo, Örebro SK Handboll *Salibandy, Örebro SK Innebandy *Jääkiekko, Örebro SK Ishockey *Tennis, Örebro SK Tennis == Lähteet == Luokka:Örebron kunta Luokka:Ruotsalaiset urheiluseurat Luokka:Vuonna 1908 perustetut urheiluseurat
Paul Pilgrim

Paul Pilgrim (26. lokakuuta 1883 New York – 7. tammikuuta 1958 White Plains) oli yhdysvaltalainen yleisurheilija. Hän kuului New York AC -joukkueeseen, joka voitti 4 mailin joukkuejuoksun vuoden 1904 kesäolympialaisissa St. Louisissa. Parhaiten hänet kuitenkin muistetaan 400 ja 800 metrin juoksukilpailujen voittajana vuoden 1906 välikisoissa Ateenassa. Vastaavan kaksoisvoiton saavutti seuraavaksi vasta Alberto Juantorena vuonna 1976.Paul Pilgrim Biography and Olympic Results | Olympics at Sports-Reference.com Pilgrim oli tullut valituksi välikisoihin viime hetkellä. Hän osallistui vielä vuoden 1908 kesäolympialaisiin Lontoossa, mutta ei edennyt 400 metrin juoksussa edes semifinaaliin. Vuosina 1914–1953 Pilgrim toimi New York AC:n urheilujohtajana. == Lähteet == Luokka:Yhdysvaltalaiset keskimatkojen juoksijat Luokka:Yhdysvaltalaiset olympiavoittajat Luokka:Vuonna 1883 syntyneet Luokka:Vuonna 1958 kuolleet Luokka:Yhdysvaltalaiset kestävyysjuoksijat
Allsvenskan (salibandy)

Allsvenskan on Ruotsin salibandyn toiseksi korkein sarjataso. Allsvenskan tuli I-divisioonan tilalle toiseksi korkeimmaksi sarjatasoksi kaudelle 2010-2011. Sarja on jaettu kahteen lohkoon, jotka ovat Norra(pohjoinen) ja Södra(etelä). Luokka:Ruotsin salibandysarjat
Bad Medicine

Bad Medicine on yhdysvaltalaisen hard rock -yhtye Bon Jovin hittisingle vuodelta 1988. Single julkaistiin syyskuussa 1988, ja sen ovat kirjoittaneet Jon Bon Jovi, Richie Sambora ja Desmond Child. Kappale julkaistiin alun perin yhtyeen New Jersey-studioalbumilla samana vuonna. Singlen b-puolella on kappale ”99 in the Shade”. Single menestyi listoilla todella hyvin, ja sen huonoin listasijoitus Yhdysvalloissa oli 17. sija Mainstream Rock Tracks -listalla. Korkeimmillaan single oli ensimmäisellä sijalla Billboard Hot 100-singlelistalla. Kappale on helposti tunnistettavissa sen jämäkästä, kosketinsoittaja David Bryanin soittamasta introsta. == Kokoonpano == * Jon Bon Jovi – laulu * Richie Sambora – kitara * Alec John Such – bassokitara * David Bryan – koskettimet * Tico Torres – rummut Luokka:Bon Jovin kappaleet Luokka:Vuoden 1988 kappaleet Luokka:Desmond Childin säveltämät kappaleet Luokka:Billboard Hot 100 -listan ykköset
Moraliteetti

Moraliteetti (lat. moralities "maneeri, luonne, kunnollinen käytös") on uskonnollinen tai opettavainen yleensä allegorinen näytelmä.Nykysuomen sanakirja Moraliteetit olivat yleisiä keskiajalla, varsinkin 1400-luvun Englannissa. Moraliteetti on saarnan dramatisointi, jossa ihmisen hyveet ja paheet personoidaan ja kristinuskon pelastusoppi esitetään selkeästi ja helposti tunnistettavalla tavalla. Uskonnollisen moraliteetin lisäksi keskiajalla kehittyi myös farssimainen, maallinen moraliteettinäytelmä. Tunnetuimpia moraliteetteja on Jokamies, joka pohjautuu suulliseen traditioon mutta ilmestyi painettuna vuonna 1510. Se on näytelmällinen saarna, joka käsittelee syntiä, katumusta, hyveitä ja armoa. Sen henkilöitä ovat esimerkiksi Jumala, Kuolema, Jokamies, Hyveet, Kauneus, Paholainen ja Seitsemän kuolemansyntiä. Moraliteetti voi tarkoittaa myös joko moraalisuutta yleensä tai moraalia opettavaa selitystä. == Lähteet == ==Aiheesta muualla== * Luokka:Kirjallisuuden käsitteet
Kauniaisten vaakuna

Kauniaisten vaakuna on Kauniaisten kaupungin tunnus. Vaakunan kuusenkäpyä pitelevä orava viittaa epäsuorasti Kauniaisten ruotsinkieliseen nimeen (Grankulla, = kuusi). Aiheen ruusut kuvaavat paikkakunnan huvila-asutusta. Vaakunan selitys on ”sinisessä kilvessä istuva, etukäpälissään mustaa kuusenkäpyä pitelevä kultainen, punavaruksinen orava, sen yläpuolella saatteena kolme kultaista ruusua vieretysten.” Vaakunan on suunnitellut Ahto Numminen, ja Kauniaisten kauppalanvaltuusto hyväksyi sen kokouksissaan 5. kesäkuuta 1951 ja 10. tammikuuta 1952. Sisäasiainministeriö vahvisti vaakunan käyttöön 11. maaliskuuta samana vuonna. == Lähteet == * * Kauniainen Vaakuna
Naisten Ykkössarja

Naisten Ykkössarja (aik. Ringeten ykkössarja) on Suomen ringeten toiseksi korkein sarjataso, joka toimii Suomen Ringetteliiton alaisuudessa. Ykkössarjaa on pelattu kaudesta 2008 lähtien. Kaudella 2021-2022 Naisten Ykkössarjassa pelaa kuusi joukkuetta. == Lähteet == *Suomen Ringetteliiton kotisivut == Aiheesta muualla == *Naisten Ykkössarjan tilastot Suomen Ringetteliitto. Luokka:Suomen ringettesarjat
Ryane Clowe

Ryane Clowe (s. 30. syyskuuta 1982 Fermeuse, Newfoundland ja Labrador, Kanada) on kanadalainen uransa lopettanut jääkiekkoilija, pelipaikaltaan laitahyökkääjä. ==Ura== Clowe pelasi juniorina QMJHL-sarjassa Rimouski Océanicissa kaudella 2000–2001. San Jose Sharks varasi Clowen kuudennella kierroksella 175. pelaajana vuoden 2001 NHL:n varaustilaisuudessa. Hän siirtyi San Josen organisaatioon kaudeksi 2003–2004, mutta pelasi koko kauden AHL:ssä Cleveland Baronsissa tehoin 11+29=40. NHL:n työsulkukauden 2004–2005 Clowe pelasi AHL:ssä Baronsissa tehden tehot 27+35=62 ja tullen valituksi joukkueen parhaaksi pelaajaksi. Kaudella 2005–2006 Clowe pelasi ensimmäiset 18 otteluaan NHL:ssä, mutta pääosa ajasta kului AHL:ssä. Hän teki Sharksin kanssa kolmevuotisen jatkosopimuksen. Kauden 2006–2007 puolivälissä Clowe sai mahdollisuuden pelata huippuketjussa Patrick Marleaun ja Joe Thorntonin rinnalla ja vastasi tekemällä 58 ottelussa tehot 16+18=34. Clowe teki uransa ensimmäisen hattutempun tammikuussa 2007 Columbus Blue Jacketsia vastaan. Hän pelasi myös pudotuspeleissä ja vakiinnutti paikkansa kokoonpanossa hyvällä fyysisellä pelillään. Kaudella 2007–2008 hän loukkaantui 11 pelatun ottelun jälkeen lokakuussa 2007. Clowe palasi kentälle maaliskuussa 2008 juuri pudotuspelien kynnyksellä. Hän vakuutti pudotuspeleissä tekemällä 13 ottelussa tehot 5+4=9. Kausi 2008–2009 toi Clowelle ennätystehot 22+30=52 ja hän teki heinäkuussa 2009 neljän vuoden jatkosopimuksen seuran kanssa. Kaudella 2009–2010 Clowe paransi ennätystään viidellä pisteellä ja vakuutti myös pudotuspeleissä toimien Sharksin varakapteenina. Kaudella 2010–2011 hänen piste-ennätyksensä parani jälleen viiden pisteen verran 62 pisteeseen (24 maalia ja 38 syöttöpistettä). Huhtikuussa 2013 Clowe siirtyi vuorokausi ennen kauden 2012–2013 siirtotakarajaa New York Rangersiin, joka antoi Sharksille vaihdossa kolme varausvuoroa. Hän pelasi Rangersissa kauden lopulla 12 runkosarja- ja kaksi pudotuspeliottelua. Hän oli sivussa yhdestä runkosarja- ja kymmenestä pudotuspeliottelusta aivotärähdysten vuoksi. Heinäkuussa 2013 Clowe teki vapaana pelaajana viisivuotisen sopimuksen New Jersey Devilsin kanssa. Kaudet ja olivat Clowen osalta rikkonaisia uusien aivotärähdysten vuoksi. Lopulta lääkärin suosituksesta Clowe lopetti pelaajauransa syksyllä 2015. ==Lähteet== Luokka:Kanadalaiset jääkiekkoilijat Luokka:San Jose Sharksin varaamat pelaajat Luokka:Vuonna 1982 syntyneet Luokka:Elävät henkilöt
Vithoba

Vithoba (), myös Vitthala (, ; ja ; myös ) ja Panduranga (, , ; ), on hindujumala, jota palvotaan hartaimmin Maharashtran, Karnatakan, Goan, Andhra Pradeshin ja Gujaratin osavaltioissa Intiassa. Vithoban pääpyhäkkö sijaitsee Pandharpurissa, Maharashtran osavaltiossa. Vithobaa pidetään hindujumala Vishnun tai Vishnun avataren, Krishnan ilmentymänä. Luokka:Vishnun muodot
Phnom Bokorin kansallispuisto

Phnom Bokorin kansallispuisto eli Preah Monivongin kansallispuisto on luonnonsuojelualue Kambodžan lounaisosassa, Krâvanhin Dâmrei- eli Elefanttivuoriksi kutsutun ulokkeen rinteillä. Alue rajoittuu koillisessa Kardemummavuoriin ja sen eteläraja sijaitsee alle kilometrin päässä Siaminlahden rannikolta. Puiston pohjoinen raja on yhteydessä seitsemän kilometrin matkalta Kiriromin kansallispuistoon, puistojen välissä kulkee valtatie. Puisto perustettiin vuonna 1993. Sen pinta-ala on 1 581 neliökilometriä. Osa alueella tavattavia eläinlajeja ovat muun muassa aasiannorsu, indokiinantiikeri, kauluskarhu, malaijikarhu. Kädellisistä tavataan gibboneita, makakeja ja hidasloreja. Alueella tavataan yli 300 eri lintulajia. Alueen kuuluisin nähtävyys on ranskalaisten siirtomaa-aikana vuonna 1922 rakentama huvilakaupunki, joka on nykyisin autiona. Alue toimi punakhmerien tukikohtana 1970-luvulla. Alueen vakautta uhkasi aiemmin punakhmerien toiminta. Nykyisin puistoa uhkaa salametsästys ja luvattomat hakkuut. Merkityiltä reiteiltä poikkeaminen on edelleen vaarallista, sillä alueella saattaa olla maamiinoja. == Lähteet == Luokka:Kambodžan kansallispuistot
Jari Sulander

Jari Matti Sulander (s. 14. elokuuta 1971 Nastola) on entinen suomalainen jalkapalloilija. Hän oli pelipaikaltaan hyökkääjä. == Ura == Sulander oli FC Kuusysin kasvatti, mutta pelasi ensimmäiset miesten sarjaottelunsa 1. divisioonan Joutsenon Kullervossa kaudella 1991. Hän kävi JoKussa lainalla myös kausilla 1992 ja 1993. Debyyttinsä Suomen pääsarjassa Veikkausliigassa Sulander teki 26. huhtikuuta 1992 ottelussa Turun Palloseuraa vastaan. Kaikkiaan hän pelasi Kuusysissä kausien 1992–1995 aikana 57 liigaottelua, joissa hän teki viisi maalia. Sulanderin debyyttikaudella 1992 joukkue saavutti SM-hopeaa. Kaudella 1993 Sulander pelasi myös Jarossa, jota hän edusti viidessä ottelussa kauden lopussa pelatussa liigakarsintasarjassa. Kausi 1995 jäi sekä hänen että Kuusysin viimeiseksi liigassa. Seuraavalla kaudella hän pelasi vielä Lahden Työväen Palloilijoiden joukkueessa Kakkosta. Juniorivuosiaan Sulander oli useasti Suomen maajoukkueiden mukana. Hän pelasi kaksi ottelua olympiamaajoukkueessa, 11 ottelua nuorten maajoukkueessa ja 21 ottelua poikien maajoukkueissa. == Lähteet == Luokka:Suomalaiset jalkapalloilijat Luokka:Vuonna 1971 syntyneet Luokka:Elävät henkilöt
Muhoksen Pallo-Salamat

Muhoksen Pallo-Salamat eli MuPS on muhoslainen palloiluseura, jonka päälaji on pesäpallo. Pesäpallossa miesten edustusjoukkue on pelannut korkeimmalla sarjatasolla Mestaruussarjassa 1980-luvun lopulla ja Superpesiksessä 1990-luvun alkupuolella. Seuralla oli toimintaa myös lentopallossa vuoteen 1996 asti, kunnes Muhos Volley perustettiin. Nykyisin toisena lajina on salibandy. == Junioritoiminta == Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä C-tytöt C-tytöt D-tytöt Yhteensä: Yhteensä: Yhteensä: 3 D-tytöt == Palkinnot ja huomionosoitukset == === Miesten Itä-Länsi-valinnat === * Hannu Seppä (1991) === Miesten Liitto-Lehdistö-valinnat === * Hannu Seppä (1987) == Lähteet == Luokka:Pesäpalloseurat Luokka:Muhos Luokka:Vuonna 1969 perustetut urheiluseurat
Johan Halvorsen

Johan August Halvorsen (15. maaliskuuta 1864 Drammen, Norja – 4. joulukuuta 1935 Oslo) oli norjalainen taidemusiikin säveltäjä, kapellimestari ja viulisti. Hänet tunnetaan erityisesti näyttämömusiikistaan. Johan Halvorsen syntyi Drammenissa Kristianian (nyk. Oslo) lähistöllä. Hän aloitti musiikkiopintonsa jo lapsena (viulu, huilu, kornetti). 15-vuotiaana hän lähti Kristianiaan ja soitti neljä vuotta viulua kansanteatterin orkesterissa. Keväällä 1884 hän lähti opiskelemaan musiikkia Tukholmaan, työskenteli konserttimestarina Bergenissä vuodesta 1885 alkaen ja seuraavana vuonna lähti opiskelemaan Leipzigiin. Hän työskenteli viulistina ja viulunsoitonopettajana Aberdeenissa (1888–1889) ja Helsingissä (1889–1892). Suomen suuriruhtinaskunnan pääkaupungin vireä musiikkielämä innosti Halvorsenia säveltämään, ja talvella 1893 hän opiskeli kontrapunktia Berliinissä Albert Beckerin johdolla. Halvorsen palasi Bergeniin vuonna 1893 teatterin musiikinjohtajaksi ja Harmonien-orkesterin kapellimestariksi. Hän asettui lopulta Osloon vuonna 1899, kun hän sai Norjan kansallisteatterista ylikapellimestarin viran. Hän jäi virasta eläkkeelle vuonna 1929. Halvosrenin sävellykset edustavat kansallisromantiikkaa. Hän mainitsi tärkeimmiksi esikuvikseen Edvard Griegin ja Johan Svendsenin. Halvorsen sävelsi musiikkia yli 30 näytelmään. Näyttämömusiikin ohella hänen tuotantoonsa kuuluu mm. kolme sinfoniaa ja norjalaisia rapsodioita sekä orkesteriteoksia, kuten Pajarien tulo (Bojarernes Indtogsmarsch), Matka Joulutähden luo (Reisen til Julestjernen) ja Bergensiana. ==Aiheesta muualla== * Johan Halvorsen. Norsk biografisk leksikon. Luokka:Norjalaiset säveltäjät Luokka:Norjalaiset viulistit Luokka:Norjalaiset kapellimestarit Luokka:Vuonna 1864 syntyneet Luokka:Vuonna 1935 kuolleet
Viulukonsertto (Beethoven)

Ludwig van Beethovenin viulukonsertto D-duuri op. 61 on säveltäjänsä ainoa viulukonsertto. Konserton tilasi viulutaituri Franz-Joseph Clement (1780–1842), ja konsertto sai kantaesityksensä Wienissä 23. joulukuuta 1806. Kantaesitystä arvioitiin varauksellisesti, koska muusikot saivat nuotit vasta esityspäivän aamuna. Aikalaiset valittivat, että konsertosta puuttui jatkuvuutta ja se oli pitkäveteinen. Muzio Clementin ehdotuksesta Beethoven sovitti konserton myöhemmin pianolle ja orkesterille (op. 61a). Konsertto julkaistiin painettuna vuonna 1808, ja painettu laitos on omistettu säveltäjän nuoruudenystävälle Stephan von Breuningille. Viulukonserton voittokulku alkoi vuonna 1844, kun Joseph Joachim ja Felix Mendelssohn järjestivät Lontoossa historiallisen esityksen. Konsertosta tuli viulukonserttokirjallisuuden perusteoksia, ja se vaikutti voimakkaasti lajityypin kehitykseen. Konserton tunnetuimmat kadenssit lienevät Fritz Kreislerin laatimat. Beethovenin viulukonserton osat: # Allegro ma non troppo # Larghetto – attaca # Rondo (Allegro) ==Kirjallisuutta== * Luokka:Ludwig van Beethovenin teokset Luokka:1800-vuosikymmenen musiikkiteokset Luokka:Viulukonsertot
Sulander

Sulander on muun muassa seuraavien henkilöiden sukunimi: * Ari Sulander (s. 1959), suomalais-sveitsiläinen jääkiekkomaalivahti * Jari Sulander (s. 1971), suomalainen jalkapalloilija * Martti Sulander (1915–1993), suomalainen yritysjohtaja, kauppaneuvos * Voitto Sulander (1928–2016), suomalainen urheilutoimittaja * Minna Vehmasto-Sulander (s. 1962), suomalainen korkeushyppääjä ;Entisenä nimenä * Ossi Somma (vuoteen 1936 Sulander, 1926–2020), suomalainen kuvanveistäjä
Palkollissääntö

Palkollissääntö () oli Ruotsissa ja Suomessa voimassa ollut säännöstö. Se sääteli niiden ihmisten asemaa, jotka eivät maksaneet veroja. Käytännössä tämä tarkoitti ihmisiä, jotka eivät omistaneet maata. Erityisesti nimitys palkollinen oli käytössä vuoden 1805 palkollissäännössä, jossa sitä käytettiin säännön alaisista maataloustyöntekijöistäWSOY Iso tietosanakirja 7, s. 128, WSOY 1997 ISBN 951-0-20163-4. Ruotsin 1600-luvulla käymien sotien vuoksi Ruotsissa ja Suomessa oli pulaa työvoimasta ja siten palkollisia oli vähän tarjolla. Vuosina 1664 ja 1688 säädetyt palkollissäännöt kielsivät ottamasta palkollisiksi muita kuin isännän kanssa samassa taloudessa asuneita henkilöitä. Myöhemmin merkantilismin aikana palkollissääntö tiukentui. Vuonna 1739 säädetyn säännön mukaan myös talollisen "ylimääräiset" lapset piti siirtää muualle töihin. Väestö alkoi kasvaa nopeasti 1700-luvun puolivälistä lähtien ja palkollissääntöjä alettiin helpottaa. Palveluspakko poistui Suomessa kuitenkin täysin vasta vuonna 1883. Laki, joka säänteli isäntien ja palkollisten suhteita, kumottiin työsopimuslailla 1922Maaseutuväestön historian sanastoa . ==Lähteet== ==Aiheesta muualla== *Palkollissääntö 1739 *Palkollissääntö 1805 Luokka:Suomen asutus- ja yhteiskuntahistoria Luokka:Ruotsin historia Luokka:Työoikeus
Palveluspakko

Palveluspakko oli Ruotsissa ja Suomessa vuosina 1664–1883 voimassa ollut laki, jonka mukaan jokaisen ei-veroja maksavan on oltava jonkun veroa maksavan palveluksessa. Jos palveluspakkoa laiminlöi sai tuomion irtolaisuudesta. Vuonna 1865 palveluspakko vahvistettiin palkollissäännöllä, jonka mukaan ilman laillista erokirjaa lähtenyttä ei saanut pestata uuteen paikkaan, ja hänet piti palauttaa takaisin isäntänsä luo. Palveluspakon lisäksi vuosina 1879-1923 oli voimassa vaivaishoitoasetus, joka velvoitti kaikkien työhön kykenevien elättävän itsensä ja perheensä. Palveluspakon ankaruus vaihteli ajan saatossa. Palveluspakko poistui Suomessa vuonna 1883, kun tuli uusi irtolaisasetus. Irtolaisuus poistui lainsäädännöstä 1986. ==Eurooppa== Keskiajan lopulta alkaen kaikkialla Euroopassa yleistyi pakkotyön käyttö irtolaisuuden vastaisessa taistelussa. Pakkotyölaitosten avulla työkykyiset köyhät (irtolaiset) haluttiin erottaa työkyvyttömistä (vaivaiset). Tukijärjestelmiä ylläpidettiin vain työkyvyttömille. https://vanha.oamk.fi/~eihautal/oppimateriaali/sosturva- verkkokurssiin/historiaa.htm ==Katso myös== * Palkollissääntö ==Lähteet== * === Viitteet === Luokka:Suomen asutus- ja yhteiskuntahistoria Luokka:Ruotsin historia Luokka:Työoikeus
Humalakiiltokääriäinen

Humalakiiltokääriäinen (Grapholita discretana) on pieni ja harvinainen, kääriäisiin kuuluva perhoslaji. == Koko ja ulkonäkö == Humalakiiltokääriäinen on pieni, siipiväliltään 13-19 mm, yleisväriltään tummanruskea perhonen. Siiven takareunan dorsaalitäplä muodostuu kahdesta kellanvalkoisesta poikkiraidasta, ja siiven etureunassa on rivi lyhyitä kellanvalkoisia poikkiraitoja. Siiven kärkiosan siipipeili on vaaleanruskea ja siinä on sekä tummia pitkittäisviiruja että siniharmaita poikkiraitoja. Takasiivet ovat tummanruskeat ilman kuviointia. Perhosen vartalo on vaaleanruskeaa päätä lukuun ottamatta tumman kahvinruskea.http://www2.nrm.se/en/svenska_fjarilar/c/cydia_discretana.htmlhttp://www.lepidoptera.se/species/cydia_discretana.aspx == Levinneisyys ja lentoaika == Humalakiiltokääriäistä tavataan Euroopasta Kaukasukselle ja Länsi-Siperiaan. Aikuiset perhoset lentävät touko- kesäkuussa.http://www.lepidoptera.pl/show.php?lang=UK&ID;=2934 Suomessa laji luokiteltiin aikaisemmin hävinneeksi, sillä siitä ei ollut lainkaan havaintoja vuoden 1976 jälkeen ja rakentaminen sekä umpeenkasvu olivat hävittäneet tunnetut esiintymispaikat.Kari Nupponen & Hannu Koski: Grapholita discretana (Wocke, 1861) (Tortricidae) löytyi uudelleen Suomesta. Baptria, 2008, 33. vsk, nro 4, s. 131-132\. Suomen Perhostutkijain Seura Se löytyi kuitenkin harrastajan toimesta nurmijärveläisestä puutarhasta vuonna 2006http://www.uusisuomi.fi/kotimaa/105452-outoa-hairintaa- kotipihalla-%E2%80%93-selitys-%E2%80%9Dsoitimme-ovikelloa%E2%80%9D ja vuoden 2010 uhanalaisuusarvioinnissa laji on luokiteltu erittäin uhanalaiseksiJari- Pekka Kaitila, Kari Nupponen, Jaakko Kullberg & Erkki Laasonen 2010. Perhoset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 455. Ympäristökeskus on esittänyt perhosen esiintymisalueen rauhoittamista yksityiseksi suojelualueeksi, mutta esitys kaatui.http://yle.fi/uutiset/luonto_ja_ymparisto/2010/11/harvinaisen_perhosen_suojelu_meni_mutkalle_2115550.htmlhttp://www.oikeusasiamies.fi/Resource.phx/pubman/templates/2.htx?id=685 Vuodesta 2006 lähtien lajilla on tunnettu erittäin pienialainen esiintymä myös Lohjalta. == Elinympäristö ja elintavat == Täysin humalakasvustoihin sidoksissa oleva laji. Toukat elävät riittävän rotevakasvuisten humalaköynnösten varsien sisällä ja koteloituvat ravintokasviin. Aikuiset perhoset lentävät koko päivän ajan, mutta aktiivisimmin illalla. Ne pysyttelevät aivan humalakasvustojen tuntumassa ja häirittynä piiloutuvat kasvillisuuden joukkoon. == Ravintokasvi == Toukan ravintokasvi on humala (Humulus lupulus). == Lähteet == Luokka:Kääriäismäiset
Jesse Hietanen

Jesse Arto Aleksi Hietanen (s. 1981) on suomalainen elokuvaohjaaja ja muusikko. Hän valmistui vuonna 2005 opiskeltuaan Lontoossa ja on tehnyt monia musiikkivideoita Suomeen sekä ulkomaille. Hän on myös työskennellyt Åke Lindmanin elokuvan Etulinjan edessä tuotantoassistenttina Elonet ja näytellyt Tuukka Temosen ohjaamassa 69 Eyes -yhtyeen musiikkivideossa "Brandon Lee" BRANDON sekä Kusti Mannisen ohjaamassa Indican videossa "Ikuinen virta". Hietanen työskenteli 1990-luvulla mallina muun muassa Pradan sekä Ferrén muotitaloissa. Jesse Hietanen on Anne Pohtamo-Hietasen ja Arto Hietasen ensimmäinen lapsi. Hän on naimisissa Indican solistin Jonsun kanssa ja heillä on kaksi lasta.{{Verkkoviite|osoite = https://www.iltalehti.fi/viihdeuutiset/a/32a1ab06-68cb-46f0-a12f-abc703ef8c5d == Musiikkivideot == Hietanen on ohjannut seuraavat videot: * Enkeli – Elvira (2006) * Linnansa Vanki – Indica (2007)Jonsun säkenöivät laulut Elvis * Pahinta Tänään – Indica (2008) * December – So Called Plan (2008) * Valoissa – Indica (2008) INDICA * 10 tuntia myöhässä – Indica (2009) * Karkuri – Järjestyshäiriö (2009) Karkuri JÄRJESTYSHÄIRIÖ * Valokeilojen Vampyyri – Indica (2009) * In Passing – Indica (2010) * Viitostie – Johnny & The Dodgers (2010) * Animal – We Exist (2020) == Musiikki == Jesse Hietanen on musiikkia kustantavan ja audiovisuaalisia palveluja tuottavan Ambience Studios Oy:n osakas ja toimitusjohtaja.Ambience Studios Kauppalehti === Yhtyeet === * Quntana 2005–2007 (entisten jääkiekkoilijoiden yhtyeen solisti)60-vuotisjuhlagaala GrIFK * Vox Populi 2009– VOX == Lähteet == == Aiheesta muualla == * http://www.ambiencestudios.fi * http://www.iltasanomat.fi/viihde/Jesse%20Hietanen%20Lontooseen%20opiskelemaan%20elokuvaa/art-1288336960380.html * http://forum.indica-music.com/index.php?/topic/1022-an-interview-with-jesse- hietanen/ * http://www.jarjestyshairio.net/index.php?sivu=uutiset * https://www.is.fi/musiikki/art-2000006666620.html Luokka:Suomalaiset musiikkivideo-ohjaajat Luokka:Vuonna 1981 syntyneet Luokka:Elävät henkilöt Luokka:Suomalaiset mallit
Mustahilkkakutoja

Mustahilkkakutoja (Pseudonigrita cabanisi) on kutojien heimoon kuuluva itäafrikkalainen varpuslintu. Sen esiintymisalue ulottuu Etelä-Etiopiaasta ja Kenian pohjois- ja keskiosista Tansanian pohjoisosiin. Gustav Adolf Fischer ja Anton Reichenow kuvailivat lajin holotyypin Tansaniasta vuonna 1884The Internet Bird Collection , ja nimesivät lajin Jean Cabanisin kunniaksi. == Lähteet == Luokka:Kutojat
Suomukutoja

Suomukutoja (Histurgops ruficauda, syn. H. ruficaudus) on kutojien heimoon kuuluva Tansanian kotoperäinen varpuslintu. Sen esiintymisalue käsittää Tansanian pohjoisosan. Anton Reichenow kuvaili lajin holotyypin Wembaeresta vuonna 1887.The Internet Bird Collection == Lähteet == Luokka:Kutojat
Piiskulumivarpunen

Piiskulumivarpunen (Onychostruthus taczanowskii, myös Montifringilla taczanowskii tai Pyrgilauda taczanowskii) on varpusten heimoon kuuluva keskiaasialainen varpuslintu. Sen esiintymisalue ulottuu Kiinan länsiosista ja Tiibetistä Koillis-Qinghaihin, Gansun lounaisosaan ja Sichuanin luoteisosaan ja sieltä etelään Nepaliin ja Sikkimiin. Nikolai Prževalski kuvaili lajin holotyypin Tetungasta ja Qinghaijärveltä Länsi-Kiinasta vuonna 1876The Internet Bird Collection . Hän nimesi lajin Władysław Taczanowskin kunniaksi. == Lähteet == Luokka:Varpuset
Namdalseid

Namdalseid on entinen Norjan kunta Pohjois-Trøndelagin läänissä, Namsfjordenin vuonon lounaisrannalla ja sen samanniminen keskustaajama. Sen rajanaapureita olivat koillisessa Namsos, etelässä Steinkjer, Verran ja Åfjord ja lännessä Roan, Osen sekä Flatanger. Namdalseid liitettiin vuoden 2020 alussa Namsosiin. ==Lähteet== ==Aiheesta muualla== *
Nærøy

Nærøy on entinen Norjan kunta Pohjois-Trøndelagin läänissä. Kunnan keskustaajama oli Kolvereid. Sen rajanaapureita olivat koillisessa Leka, pohjoisessa Bindal, idässä Høylandet, etelässä Fosnes ja lännessä Vikna. Nærøy liitettiin Viknan kanssa yhteen uudeksi Nærøysundin kunnaksi vuonna 2020. ==Lähteet== ==Aiheesta muualla== *
Namsskogan

Namsskogan on Norjan kunta Trøndelagin läänissä. Kunnan rajanaapureita ovat idässä Røyrvik, lännessä Høylandet, etelässä Grong ja pohjoisessa, Nordlandin läänissä, Bindal ja Grane. Vuoden 2023 alussa kunnassa oli 814 asukasta. ==Kuvia== Nams-Inn.jpg|Majatalo Trongfossen.jpg|Trongfossen Tronnes kyrkje.jpg|Tronesin kirkko NSB Di 4 653 at Namskogan.jpg|Rautatieasema Nordlandin radan varrella ==Nähtävyydet== * Namsskogan familiepark, huvipuisto ja eläintarha ==Tunnettuja henkilöitä== * Lene Cecilia Sparrok (s. 1997), saamelainen näyttelijä ja poronhoitaja ==Lähteet== ==Aiheesta muualla==
Lahoisk

Lahoisk () eli Logoisk () on Minskistä koilliseen sijaitseva Valko-Venäjän Minskin alueen pieni kaupunki ja samanniminen hallinnollinen piiri. Vuoden 2009 lokakuussa kaupungissa asui 10 706 ja piirissä yhteensä 35 957 ihmistä. thumb|left|210px| Näkymä Hatynin muistoalueella Lahoiskin piirissä. == Historia == Kirjalliset dokumentit mainitsevat vuonna 1078 paikkakunnan nimeltä Logoisk. Sittemmin alue on kuulunut monen valtion ja hallitsijan alaisuuteen. 1500-luvulta lähtien liettualais-rusilainen Tiškevičius- aatelissuku (, ) oli pitkään merkittävässä asemassa; yksi suvun palatseista sijaitsi paikkakunnalla. == Liikenne == Minskistä koilliseen vievä M3 valtatie tuo nopean yhteyden kaupunkiin, matkaa Minskin keskustasta on 40 kilometriä. Noin 12 kilometriä Lahoiskin keskustan pohjoispuolella M3-valtatieltä erkanee sivutie Hatynin muistoalueelle itään (noin 5 km). Jatkamalla M3-valtatietä kauemmas pohjoiseen pääsee Polatskiin. Kantatietä P59 pitkin Lahoiskista pääsee kaakossa sijaitsevaan Smaljavitšyyn (29 km) ja itään vievää kantatietä P3 (+P63) pitkin Barysauhun (67 km). == Nähtävyydet == Alueen tunnetuimmat nähtävyydet ovat vaikuttava Hatynin muistoalue (, ) saksalaisten hävittämien kylien ja joukkotuhojen muistoksi sekä Silitšyn hiihtokeskus (, ), josta löytyy muun muassa hotellikylä, laskettelurinteitä, mäkihypyn hyppyrimäkiä ja muidenkin vuodenaikojen liikunnallisia harrastusmahdollisuuksia. == Lähteet == == Aiheesta muualla == * Tiivis kaupunkikuvaus (bycity.org) * Maakunnan viralliset Lahoiskin piirin sivut * Kaupungin keskustan kartta (bycity.org) * Wikimapia karttalinkki kaupunkiin, kohteiden selitykset pääosin tai * Hatynin muistoalueen verkkosivusto (khatyn.by) , tai * Wikimapia karttalinkki Hatynin muistoalueelle noin 15 km Lahoiskin pohjoispuolella, kohteiden selitykset pääosin tai * Neuvostoliiton aikaisia topografiakarttoja alueesta * Ajo-ohje Silitšyn hiihtokeskukseen ja linjataksien Minsk-Lahoisk aikataulut * Valko- Venäjän Ilmatieteen laitoksen sääennuste Lahoiskiin (pogoda.by) * Toisen lähteen sääennuste Lahoiskiin (rp5.by) * Lahoiskiin keskittyvä portaali (logoysk.by) * Lahojsk online - portaali tai * Lahoiskin virtualimuseo tai * Pikaraitiotien Minsk-Lahoisk rakentamissunnitelmista Luokka:Minskin alueen kaupungit
Overhalla

Overhalla on Norjan kunta Pohjois-Trøndelagin läänissä. Sen rajanaapureita ovat pohjoisessa Høylandet, idässä Grong, etelässä Snåsa ja Steinkjer sekä lännessä Namsos. Kunnan hallintokeskus sijaitsee Ranemslettan taajamassa. Muita taajamia ovat Hunn, Skogmo ja Svalia. ==Kuvia== Ranem kyrkje.JPG|Ranemin kirkko Skage kirke.jpg|Skagen kirkko ==Tunnettuja henkilöitä== * Bjarne Brøndbo (s. 1964), muusikko * Trine Skei Grande (s. 1969), poliitikko * Alf Hildrum (s. 1948), toimittaja ja yritysjohtaja ==Lähteet== ==Aiheesta muualla==
Ahti Impola

Ahti Impolahttp://www.aanitearkisto.fi/firs2/fi/saveltaja.php?Id=Impola+Ahti+Kari+Tapio on suomalainen muusikko (kitaristi), miksaaja ja musiikkituottaja, tekninen tuottaja/käyttöpäällikkö. Impola on ollut muun muassa Maj Karman, Nylon Beatin, Arja Korisevan, Tapani Kansan, Paula Koivuniemen ja Pennilessin vakituisena miksaajana. Äänimiehenä hän teki keikkoja työkseen vuodesta 1986 aina vuoteen 2009. Impola on äänittänyt ja/tai tuottanut satoja äänitteitä. Hän on tuottanut mm Maj Karman Kauniiden kuvien ja Appendixin musiikkia http://meteli.net/ahtiimpola/vaikuttanut Impola on soittanut useassa eri yhtyeessä, muun muassa Rosannassa ja Appendixissä. Noin 7 Veljestä oli viimeinen bändi, ennen kuin liittyi Appendixiin joulukuussa 2010 kahdenkymmenyhdeksän vuoden tauon jälkeen. Hän oli 80-luvun alussa perustamassa "esi-Appendixia" (New Wave Army) Koivusalon kanssa. He ehtivät vuonna 1981 tehdä 3 keikkaa Appendix-nimellä ennen kuin Vesku jatkoi bändiä muiden kanssa. Appendix toimii edelleen aktiivisesti. Borgersenin ohella myös Impolan säveltämää musiikkia kuullaan mm. Appendixin albumilla "Extraneus". Rosanna kuului Yön, Dingon ja Mamban tavoin porirockin kastiin. Rosanna keikkaili ympäri Suomea, mutta se ei koskaan saavuttanut samanlaista hysteriaa kuin nuo muut porilaisbändit. Rosannassa Ahti Impolan lisäksi soittivat Petteri Häyhä, Harri Fronden (solisti), Markku Koski ja Jyrki Laine. Alkuperäisessä Rosannassa bassoa soitti Marko Ala-Outinen, mutta hänen tilalleen tuli Petteri Häyhä Ikusta. Ikusta Rosannaan siirtyi myös Jyrki Laine. Rosanna julkaisi kaksi lyhytsoittoa. Kaukainen maa, jonka B-puolella oli Eilisen ikävä (säv.san. A.Impola) ja Yöksi jää, B-puolellaan Vielä Kohdataan. ==Lähteet== Luokka:Suomalaiset musiikkituottajat Luokka:Suomalaiset muusikot Luokka:Vuonna 1963 syntyneet Luokka:Elävät henkilöt Luokka: Suomalaiset punkyhtyeet Luokka: Suomalaiset kitaristit
Kiinanvaris

Kiinanvaris (Corvus pectoralis), myös C. torquatus, on varisten heimoon kuuluva aasialainen varpuslintu. Sen esiintymisalue käsittää osan Kiinaa ja Pohjois-Vietnamia. Se luokitellaan vaarantuneeksi. John Gould kuvaili lajin holotyypin Kiinasta vuonna 1830.The Internet Bird Collection == Lähteet == Luokka:Varikset Luokka:Uhanalaiset linnut
Røyrvik

Røyrvik (eteläsaameksi Raavrevijhke) on Norjan kunta Pohjois-Trøndelagin läänin koillisosassa. Se rajoittuu pohjoisessa Nordlandin lääniin, idässä Ruotsiin, kaakossa Liernen kuntaan ja lännessä Namsskoganiin. Se on väkiluvultaan läänin pienin kunta, mutta pinta-alaltaan kolmanneksi suurin. Kunnassa on eteläsaamelaiselle väestölle merkittävää poronhoitoaluetta. ==Kuvia== Royrvik.jpg|Näkymä Røyrvikiin vuonna 2005. Røyrvik kirke 2022 02.jpg|Røyrvikin kirkko ==Lähteet== ==Aiheesta muualla==
Paksunokkavaris

Paksunokkavaris (Corvus macrorhynchos) on varisten heimoon kuuluva aasialainen varpuslintu. Sen laaja esiintymisalue ulottuu Afganistanista Intian niemimaalle, Indokiinaan, Malakan niemimaalle, Indonesiaan ja Timorille, Kiinaan, Taiwanille, Filippiineille, Venäjän Kaukoitään, Korean niemimaalle ja Japaniin. Lajista tunnetaan yksitoista alalajia. Johann Georg Wagler kuvaili lajin holotyypin Jaavalta vuonna 1827.The Internet Bird Collection == Lähteet == Luokka:Varikset
Kaitanokkavaris

Kaitanokkavaris (Corvus enca) on varisten heimoon kuuluva kaakkoisaasialainen varpuslintu. Sen esiintymisalue käsittää Indonesian, Filippiinit ja Malakan niemimaan. Lajista tunnetaan kahdeksan alalajia. Thomas Horsfield kuvaili lajin holotyypin Jaavalta vuonna 1822.The Internet Bird Collection == Lähteet == Luokka:Varikset
Sitgesin elokuvajuhlat

thumb|Elokuvajuhlien päätapahtumapaikka vuonna 2009. Sitgesin elokuvajuhlat () on Espanjan Sitgesissä vuodesta 1967 lähtien järjestetty fantasia- ja kauhuelokuviin keskittyvä elokuvafestivaali, joka pidetään vuosittain yleensä lokakuussa. Elokuvajuhlilla on jaettu vuodesta 1971 lähtien palkintoja elokuvien tekijöille. Pääpalkintoja kutsutaan Maria-palkinnoiksi. Sitgesissä ovat parhaan elokuvan palkinnon voittaneet muun muassa vuonna 2010 Jalmari Helanderin Rare Exports http://sitgesfilmfestival.com/eng/noticies/?id=1003031 ja vuonna 2022 Helanderin Sisu. == Lähteet == == Aiheesta muualla == *Elokuvajuhlien virallinen sivusto Luokka:Elokuvajuhlat Luokka:Espanjan elokuva Luokka:Espanjan tapahtumat Luokka:Katalonialainen kulttuuri Luokka:Barcelonan maakunta
Stjørdal

Stjørdal on Norjan kunta Trøndelagin läänin eteläosassa. Kunnan rajanaapureita ovat Malvik, Selbu, Meråker, Levanger ja Frosta. Stjørdalin hallinnollinen keskus Stjørdalshalsen otti käyttöön kaupunkistatuksen 1997. Kunnan alueella sijaitsee Trondheimin lentoasema. Stjørdalshalsenin ohella muita taajamia ovat Hell, Hegra ja Skatval. Kunnan väkiluku on ollut kasvussa 1950-luvulta lähtien. Nord-yliopisto kouluttaa Stjørdalissa liikenneopettajia. == Media == Stjørdalissa ilmestyy paikallislehti Bladet. ==Kuvia== Vaernes kyrkje.jpg|Værnesin kirkko Stjordal havn 08.jpg|Stjørdalin satama, taustalla Stjørdalshalsen. Stjoerdal town hall.jpg|Kaupungintalo Steinvikholm slott.JPG|Steinvikholmin linnoitus ==Tunnettuja henkilöitä== * Marit Arnstad (s. 1962), poliitikko * Rolf Åge Berg (s. 1957), mäkihyppääjä * Petter Jakob Bjerve (1913–2004), poliitikko * Ingvild Kjerkol (s. 1975), poliitikko * Fredrik Midtsjø (s. 1993), jalkapalloilija ==Lähteet== ==Aiheesta muualla== * Stjørdalin kunta – virallinen kotisivu *
Celebesinvaris

Celebesinvaris (Corvus typicus) on varisten heimoon kuuluva Indonesian kotoperäinen varpuslintu. Se elää Sulawesin keski- ja eteläosissa sekä läheisillä Munan ja Butonin saarilla. Charles Lucien Bonaparte kuvaili lajin holotyypin Butonilta vuonna 1853.The Internet Bird Collection == Lähteet == Luokka:Varikset
Henry Homburger

Henry Anton Homburger (9. joulukuuta 1902 New York – 14. syyskuuta 1950 Sacramento, Kalifornia) oli yhdysvaltalainen insinööri, rattikelkkailija ja olympiamitalisti. Homburger menestyi maansa kilpailuissa lajinaan neljän miehen kelkat 1930-luvun alkuvuosina. Hänen urheilu-uransa huipentui olympiahopeaan Lake Placidin talviolympialaisissa 1932, kun Yhdysvaltain kakkosmiehistö Homburger, Percy Bryant, Francis Stevens ja Edmund Horton varmisti Yhdysvalloille kaksoisvoiton ennen pronssille sijoittunutta Saksan kelkkaa. Homburger oli yksi Lake Placidin olympialaisten kilpailuradan, Mt. Van Hoevenberg Olympic Bobsled Runin suunnittelijoista. ==Lähteet== *Henry Homburger – Sports Reference LLC. Luokka:Yhdysvaltalaiset rattikelkkailijat Luokka:Yhdysvaltalaiset olympiamitalistit Luokka:Vuonna 1902 syntyneet Luokka:Vuonna 1950 kuolleet
Verdal

Verdal on Norjan kunta Trøndelagin läänissä. Kunnan rajanaapureita ovat pohjoisessa Steinkjer, Inderøy ja Snåsa sekä etelässä Meråker ja Levanger. Idässä kunta rajoittuu Ruotsiin. Verdalin hallintokeskus on Verdalsøra. Muita taajamia ovat Lysthaugen, Trones, Forbregd/Lein ja Vuku. Verdalissa on paljon maataloutta. ==Media== Paikallislehti Innherred ilmestyy kolmesti viikossa. ==Kuvia== Stiklestad kirke.jpg|Stiklestadin kirkko Vinne church 1.jpg|Vinnen kirkko Vuku kirke.jpg|Vukun kirkko Verdal Station2.JPG|Verdalin asema Nordlandin radan varrella. ==Verdalissa syntyneitä== * Johannes Brun (1832–1890), näyttelijä ==Lähteet== ==Aiheesta muualla== *
Papiss Cissé

Papiss Demba Cissé (s. 3. kesäkuuta 1985 Dakar, Senegal) on senegalilainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Newcastlea. ==Ura== ===Seurajoukkue=== Cissé aloitti uransa AS Génération Footissa ennen siirtymistä ranskalaiseen FC Metziin kesällä 2005. Kuukausi kauden 2005–2006 alkamisesta Cissé lainattiin Cherbourgiin, joka pelasi Championnat Nationalissa. Hän teki kaudella 26 pelaamassaan ottelussa 11 maalia. Kauden jälkeen hän palasi Metziin, joka oli tippunut Ligue 2:seen. Hänet lainattiin Châteaurouxiin tammikuussa 2008 ja palasi Metziin kolmannen kerran heinäkuussa 2008. Metzissä hän teki kokonaisuudessaan 71 liigaottelussa 25 maalia. Cissé teki sopimuksen Bundesliigassa pelaavan SC Freiburgin kanssa, mutta hän sai peliluvan vasta tammikuussa 2011. Hän teki loppukaudella 16 ottelussa kuusi maalia. Cissé siirtyi 17. tammikuuta 2012 Newcastlen riveihin viiden ja puolen vuoden sopimuksella.Newcastle Sign Papiss Cisse Newcastle United FC. Viitattu 19.1.2012. Siirtohinnan arvioidaan olevan noin 12 miljoonaa euroa.Newcastle United close to completing €12 million deal for Freiburg's Papiss Cisse Goal. Viitattu 19.1.2012. ===Maajoukkue=== Cissé debytoi Senegalin maajoukkueessa elokuussa 2009 ystävyysottelussa Kongoa vastaan ja teki ottelussa kaksi maalia. ==Lähteet== Luokka:Senegalilaiset jalkapalloilijat Luokka:Vuonna 1985 syntyneet Luokka:Elävät henkilöt